บาทเปิด 31.06 บาทต่อดอลลาร์
เงินบาทเปิดตลาด 31.06 บาทต่อดอลลาร์ ตลาดรอความชัดเจนมาตรการกระตุ้นเศรษฐกิจสหรัฐ มองกรอบวันนี้ 31.00-31.10 บาทต่อดอลลาร์
14 ส.ค. 2563

นักบริหารเงินธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.06 บาท/ดอลลาร์ อ่อนค่าจากเย็นวานนี้ที่ระดับ 31.04 บาท/ดอลลาร์ หลังดอลลาร์กลับมาแข็งค่าโดยได้ปัจจัยหนุนจากตัวเลขเศรษฐกิจที่ออกมาดีกว่าคาด
"บาทอ่อนค่าจากเย็นวานนี้ หลังดอลลาร์กลับมาแข็งค่าจากตัวเลขเศรษฐกิจที่ประกาศเมื่อคืนนี้ออกมาดีกว่าคาด" นักบริหารเงิน กล่าว
นักบริหารเงินประเมินกรอบเงินบาทวันนี้ไว้ระหว่าง 31.00-31.10 บาท/ดอลลาร์ โดยตลาดรอดูความคืบหน้าเกี่ยวกับมาตรการด้านการคลังของสหรัฐฯ